Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Kaksi israelilaista kuoli ja yksi loukkaantui terrori-iskussa -
teollisuusalueella Länsirannalla. Ampuma-aseella iskun tehnyt -
palestiinalainen terroristi pakeni teon jälkeen paikalta.
Lauantai-iltana syttyi laaja maastopalo Ein Habesorin kylässä -
Etelä-Israelissa. Palo on suurin puoleen vuoteen.
Israelin pääministeri Netanjahu ilmoitti -
tapaavansa Venäjän presidentin Vladimir Putinin lähiaikoina.
Tarkoitus on keskustella Syyriaa kos- kevasta turvallisuuskoordinoinnista.
Kaksi israelilaista kuoli ja yksi loukkaantui terrori-iskussa -
teollisuusalueella Länsirannalla. Ampuma-aseella iskun tehnyt -
palestiinalainen terroristi pakeni teon jälkeen paikalta.
Tekijä tunnistettiin Ashraw Walid Suleiman Na'alwaksi, 23, -
joka on kotoisin Länsirannalta Shweikin kylästä läheltä Tulkaremia.
Alustavan tutkimuksen mukaan terroristi saapui -
Barkanin teollisuusalueella sijaitsevaan tehtaaseen, -
jossa hän on työskennellyt sähköasentajana viimeiset 7 kk.
Terroristi tunkeutui tehtaan toimistotiloihin -
ja ampui lähietäisyydeltä kaksi israelilaista työntekijää, -
28-vuotiaan Kim Levengrod Yehezkelin ja 35-vuotiaan Ziv Hagbin.
Paetessaan paikalta terroristi ampui vielä kolmatta työntekijää, -
54-vuotiasta naista, haavoittaen tätä vakavasti.
Löysimme miehen ja naisen, joita oli ammuttu useita kertoja ylävartaloon.
Pikaisen tutkimuksen jälkeen jou- duimme toteamaan heidät kuolleiksi.
Etsimme muita uhreja ja löysimme naisen, -
jota oli myös ammuttu ylävartaloon. Hän oli piilossa pöydän alla.
Loukkaantunut nainen vietiin Beilinsonin sairaalaan Petah Tikvaan.
Häntä oli ammuttu vatsaan, ja hänen tilansa oli vakava.
Leikkauksen jälkeen hänen tilansa saatiin vakaantumaan, -
eikä hän ole enää hengenvaarassa.
Israelin turvallisuusjoukot jatkavat paikalta paenneen terroristin etsintöjä.
Puolustusvoimat kertoi tiedotteessaan: "Israelin armeijan joukot saapuivat -
Shuweikan kylään, jossa he ratsasivat hyökkääjän asuinrakennuksen.
Joukot pidättivät kuulusteltavaksi palestiinalaisia, -
joiden epäillään auttaneen terroristia."
"Turvallisuusjoukot jatkavat toimiaan hyökkääjän kiinni saamiseksi -
ja alueella asuvien siviilien turvallisuuden takaamiseksi.
Tiedustelua ja operatiivisia toimia tehostetaan."
Israelin pääministeri Netanjahu kommentoi terrori-iskua -
kabinetin viikkokokouksen aloituspuheenvuorossaan.
Kyse on erittäin vakavasta terrori-iskusta, -
jossa kaksi israelilaista murhattiin raa'asti -
ja kolmatta haavoitettiin.
Turvallisuusjoukot jatkavat murhaajan etsintöjä.
Olen varma, että mies saadaan kiinni -
ja hän joutuu vastaamaan teostaan lain edellyttämällä tavalla ja nopeasti.
Esitän omasta ja koko hallituksen puolesta -
surunvalittelut uhrien omaisille.
Toivomme ja rukoilemme pikaista toipumista loukkaantuneelle.
Juutalaisvaltion surressa kuolleita -
islamistinen Hamas Gazassa ylisti iskua -
"osoitukseksi palestiinalaisten yhtenäi- sestä vastarinnasta Israelia vastaan".
Hamas ylistää Nablusissa suoritettua sissioperaatiota.
Operaatio osoittaa, että nuoret Länsirannalla -
pitävät vastarintaa edelleen yhtenä vaihtoehtona -
ja jatkavat miehityksen vastustamista. Lisäksi tapaus on reaktio rikoksiin, -
joita israelilaiset tekevät pyhiä paikkojamme ja kyliämme vastaan.
Se on myös mahtava viesti Länsirannalta veljille Gazaan.
Viesti on se, että olemme yksi kansa- kunta, jolla on myös yhteinen kohtalo.
Terrori-isku tapahtui vain kaksi päivää sen jälkeen, -
kun noin 20 000 palestiinalaista mella- koi väkivaltaisesti Gaza―Israel-rajalla.
Palestiinalaisten terveysministeriön mukaan kolme palestiinalaista kuoli, -
joukossa 12-vuotias poika, ja noin 400 loukkaantui.
Israelin puolustusvoimat kertoi lausunnossaan -
käyttäneensä joukkojenhallintakeinoja ja kovia ammuksia -
Israelin hallinnon määräämien voimankäyttösääntöjen mukaisesti.
Lausunnossa sanottiin, että palestiinalaiset -
heittivät räjähteitä ja käsikranaatteja Israelin sotilaita kohti -
ja monet myös yrittivät tunkeutua raja-aidan läpi Israelin puolelle.
Lauantai-iltana syttyi Etelä-Israelissa Ein Habesorin kylässä -
Eshkolin alueella laajin maastopalo puoleen vuoteen.
Raporttien mukaan juuri ennen palon syttymistä nähtiin -
useiden räjähteillä varustettujen ilma- pallojen lentävän Gazasta Israeliin.
Palokunta ja maanviljelijät yrittävät parhaillaan estää paloa leviämästä.
Israelin eteläisen palontorjunta- osaston tiedottaja kertoi, -
että kyseessä on kaatopaikkapalo, -
joka saattaa roihuta useita päiviä ja levittää savua tuulen mukana.
Hänen mukaansa tämä on jo kolmas -
viime päivien aikana syttynyt kaatopaikkapalo Etelä-Israelissa.
Egyptin tiedusteluviranomaiset ovat ponnistelleet välittäjän roolissa -
tilanteen rauhoittamiseksi Israelin ja Gazan rajalla.
Tavoitteena on ollut saada aikaan tulitaukojärjestely.
He ovat myös yrittäneet edistää Fatahin ja Hamasin välistä sovintoa.
Nyt Egypti tiettävästi kuitenkin har- kitsee välittäjän roolista luopumista.
Egyptiläislähde sanoi TV7:lle, että palestiinalaispresidentti Abbas -
on vastuussa neuvottelujen pattitilanteesta, -
joka on johtanut tilanteen kiristymiseen Gaza―Israel-rajalla.
Lähteen mukaan -
Abbas on yrittänyt monin tavoin torpata Egyptin välitysponnisteluja.
Hän on mm. uhannut Gazaa lisäpakotteilla, -
ellei palestiinalaishallinnon etuja ase- teta neuvotteluissa asialistan kärkeen.
Vielä Jerusalemiin: Pääministeri Netanjahu on ilmoittanut-
tapaavansa Venäjän presidentin Vladimir Putinin lähiaikoina.
Tarkoitus on keskustella Syyriaa kos- kevasta turvallisuuskoordinoinnista.
Venäjä on arvostellut Israelin ilmaoperaatioita Syyriassa.
Netanjahu ilmoitti asiasta kabinetin kokouksessa, -
muttei maininnut tapaamisen tarkkaa ajankohtaa.
Samalla hän painotti, että Israel jatkaa toimiaan -
estääkseen Irania saamasta pysyvää sotilaallista asemaa Syyriassa.
Keskustelin hiljattain presidentti Putinin kanssa.
Sovimme tapaavamme pian -
keskustellaksemme armeijoidemme välisestä turvallisuuskoordinoinnista.
Israel aikoo toimia jatkossakin -
estääkseen Irania vahvistamasta sotilaallista läsnäoloaan Syyriassa -
ja kuljettamasta tappavia aseita Hizbollahille Libanoniin.
Johtajien tapaaminen on ensimmäinen sen jälkeen, -
kun Syyrian ilmatorjunta ampui alas venäläisen sotilaskoneen -
Israelin tehtyä ilmaiskuja Iranin kohteisiin Syyriassa. Venäjä päätti -
tapauksen seurauksena vahvistaa Assadin hallinnon ilmapuolustusta.
Israel on sanonut, että sen häivehävittäjät -
pystyvät helposti harhauttamaan Syyrian uutta ilmatorjuntaa -
ja mahdollisesti myös tuhoamaan järjestelmän.
Israel on korostanut jatkavansa Iranin-vastaisia toimiaan Syyriassa.
Sen ei ole kuitenkaan kerrottu tehneen ilmaiskuja Syyriassa hetkeen.
Raporttien mukaan -
Israel pidättäytyy iskuista Venäjän kehotuksesta -
tai on keskeyttänyt iskunsa Iranin kohteisiin, -
jottei tilanne kiristyisi enempää -
ja johtaisi suurempaan sotilaalliseen selkkaukseen.
Kiitos seurasta! Rukoilkaa rauhaa Israelille ja Jerusalemille.
Olen Jonathan Hessen. Hyvää illan ja viikon jatkoa! Huomiseen.
Suomennos: Sirpa Bågman